stanford-oval/wikipedia huggingface dataset:
סאבו (קרוואן)
ראו

סאאב
לקריאה נוספת

"סאבו" - תמונות
הערות שוליים

↑  סאבו ostgotasaabklubb.com/saaboinf
↑  סאבו קרוואן saabhistory.com/2006/11/30/saab-camping-saabo-toppola-tent
↑  סאבו tomdonneymotors.com/saab-o
↑  סאבו סוג 260 - 3 husvagnochcamping.se/artiklar/artikel
ניז'ר במשחקים הפאראלימפיים

ניז'ר השתתפה לראשונה במשחקים הפאראלימפיים באתונה (2004), ומאז משתתפת במשחקים דרך קבע. במשחקי החורף לא נטלה ניז'ר חלק מעולם.
כל המשלחות אותן שלחה ניז'ר למשחקים הפאראלימפיים לאורך השנים היו תמיד משלחות של משתתף בודד. נציגי ניז'ר מעולם לא זכו במדליה פאראלימפית, ולא הגיעו להישגים ספורטיביים משמעותיים.
ראו גם

ניז'ר במשחקים האולימפיים
ניז'ר במשחקים האולימפיים לנוער
הערות שוליים

↑  ספורטאי ניז'ר באתר הוועד הפאראלימפי הבינלאומי
ננו-חומרים

ננו-חומר הוא חומר אשר לפחות אחד משלושת ממדיו הוא בסדר גודל ננומטרי. בגלל המימד הננומטרי, תכונות פיזיקליות שונות של החומר משתנות. תחום זה הוא כר פורה של מחקר עכשווי, בגלל היכולת להנדס חומרים שונים בעלי תכונות פיזיקליות רצויות.
סוגי ננו-חלקיקים

שלושת הסוגים של הננו-חלקיקים, נקבעים על-פי מספר הממדים בהם החלקיק הוא ננומטרי, כלומר מספר הממדים של התיחום הקוונטי:
בור פוטנציאל קוונטי – חומר המורכב משכבה של חומר בעובי ננומטרי הכלואה בין שני חומרים אחרים. בחומר כזה התיחום הקוונטי הוא במימד אחד והוא מהווה למעשה בור פוטנציאל קוונטי במימד אחד. דוגמה לבור פוטנציאל קוונטי חד-ממדי היא הגרפן.
ננו-חוטים – במקרה זה ישנו תיחום קוונטי בשני ממדים, ורק "המימד הארוך" של החוט אינו ננומטרי. אחד המקרים הפרטיים של ננו-חוטים הוא ננו-צינורית פחמן.
ננו-חלקיק, או נקודה קוונטית – חומר אשר כל שלושת ממדיו הם ננומטריים. זהו בור קוונטי בשלושה ממדים.
ראו גם

ננוטכנולוגיה
ננו טוקסיקולוגיה
ננוצלולוז
ננומטרולוגיה
נינה יריומינה

| --- | --- |
אין תמונה חופשית
 לידה:  2 בנובמבר 1933 מוסקבה, ברה"מ 
 פטירה:  24 באוגוסט 2016 (בגיל 82) בפסקה זו רשומה אחת נוספת שטרם תורגמה, רוסיה 
 
נינה אלכסיבנה יריומינה (ברוסית: Ни́на Алексе́евна Ерёмина; ‏ 2 בנובמבר 1933 - 24 באוגוסט 2016) הייתה כדורסלנית רוסייה-סובייטית. יריומינה זכתה במהלך הקריירה שלה שלוש פעמים באליפות אירופה וחמש פעמים באליפות ברית המועצות. כמו כן הייתה "מאסטר מוסמך של ספורט של ברית המועצות" (ברוסית: мастер спорта СССР) לשנת 1959, פרשנית כדורסל ושדרנית ספורט.
באליפות אירופה בשנת 1960, בשלוש שניות לפני תום המשחק אל מול נבחרת בולגריה, קלעה יריומינה את סל הניצחון, אשר העניק לנבחרת הסובייטית את תואר האליפות.
בשנת 2000 שיחקה את עצמה בסרט "קנאת האלים" (אנ').
יריומינה מתה ב-24 באוגוסט 2016 במחוז מוסקבה.
פרסים

עיטור אות הכבוד
מדליית אביר העבודה (אנ')
מדליית היובל "לציון 100 שנה להולדתו של ולדימיר איליץ' לנין" (אנ')
נתן אקסלרוד

| --- | --- |

 לידה:  7 באפריל 1905 דוברובנה, בלארוס 
 פטירה:  6 באוקטובר 1987 (בגיל 82) תל אביב-יפו, ישראל 
 מקום קבורה:  בית הקברות נחלת יצחק 
 מדינה:  ישראל, ברית המועצות 
 תקופת הפעילות:  מ-1924 
 פרופיל ב-IMDb
 
בצילומי הסרט "חתונה תימנית" (1926–1927). בשורה השנייה משמאל: בת שבע כץ, יצחק חזין, ירושלים סגל, ברוך אגדתי, נתן אקסלרוד, יצחק כץ. תצלום מעזבון בת שבע ויצחק כץ, מרכז המידע לאמנות ישראלית, מוזיאון ישראל, ירושלים
נתן אקסלרוד ורעייתו לאה, שנות ה-50 לערך
נתן אקסלרוד (7 באפריל 1905 – 6 באוקטובר 1987) היה מאבות תעשיית הקולנוע בארץ ישראל.
קורות חיים

נתן אקסלרוד נולד בשנת 1905 בעיירה דוברובנה שברוסיה הלבנה, אז בתחום המושב היהודי של האימפריה הרוסית וכיום בבלארוס, למשפחת מהפכנים יהודים. בפרוץ הפוגרומים ברחה המשפחה לפולטבה שבאוקראינה. ברוסיה היה פעיל ציוני ואסיר ציון. עלה לארץ ישראל בשנת 1926. החל להפיק סרטים עבור שלטונות המנדט וכן עבור הסוכנות היהודית. בסוף שנות העשרים עבד בחברת סרטים בשם "סרטי מולדת" של ירושלים סגל. החברה הפיקה כותרות בעברית לסרטים אילמים, פרסומת ותיעוד על אירועים חשובים בחיי היישוב. במסגרת זו ניסה אקסלרוד ליצור סרט עלילתי ("החלוץ", במאי: אלכסנדר פן, מפיק: ירושלים סגל, צלם: נתן אקסלרוד) ונכשל. כנגד זה יש חשיבות לסרטי הפרסומת שכמה מהם היו בעלי סיפור, גיבור ועלילה (כנראה שביים אותם ירושלים סגל).
בשנת 1932 צילם אקסלרוד את הסרט "ויהי בימי" – קומדיה קצרה על רקע חגיגות העדלאידע, בבימויו והפקתו של חיים הלחמי ובעיצובו האמנותי של צבי גולדין. זה היה הסרט העלילתי הקצר הראשון שהופק בארץ ישראל, במימון פרטי ובכוח אדם מקומי, לקהל של קוני כרטיסים. בשנת 1933 צילם את הסרט "עודד הנודד", גם הוא בבימויו והפקתו של הלחמי ועיצובו האמנותי של גולדין, שהיה הסרט העלילתי הראשון באורך מלא בארץ ישראל. הסרט זכה להצלחה קופתית.
בשנת 1935 יסד אקסלרוד חברה בשם "סרטי כרמל" שהפיקה את יומן כרמל, שהיה יומן חדשות שבועי אילם. בשנת 1936 הפך היומן למדבר. היומן תיעד את כל המתרחש ביישוב וצילומיו מהווים מקור רב ערך לתולדות היישוב. בשנת 1936 הפיק וצילם את הסרט "מעל החורבות".
אקסלרוד היה היחיד שצילם במצלמת קולנוע את טקס הכרזת העצמאות של מדינת ישראל ביום 14 במאי 1948.
בתקופה שלאחר קום המדינה המשיך אקסלרוד בהפקת היומן וכן הפיק סרטי קולנוע שלא זכו להצלחה גדולה, כדוגמת הסרט "דן וסעדיה". כן הפיק את הסרט "הבו בנות לאילת" (1964). הפקת יומן כרמל נפסקה שנים אחדות לאחר קום המדינה, לאחר שלא יכול היה לעמוד בתחרות עם יומני גבע שנוסדו באותה עת.
בשנת 1984 זכה בתואר עמית כבוד של המחלקה לקולנוע בבית צבי. היה אח באחים נאמנים ובבונים החופשיים.
אקסלרוד היה נשוי לעורכת הסרטים ילידת ברזיל, לאה לבית וקסלר (1913–2011). לשניים נולדו ארבעה בנים.
לאה שימשה כעורכת הראשית באולפני הרצליה. במסגרת פסטיבל דוקאביב הוקרן סרטו התיעודי של אבי וייסבלאי, "האישה עם מצלמת הקולנוע", העוסק בלאה אקסלרוד. היה חבר בלשכת הכוכב מס' 13 של הבונים החופשים בארץ ישראל.
נתן אקסלרוד נפטר בשנת 1987.
על שמו רחוב בעיר תל אביב.
לקריאה נוספת

'אכסלרוד, נתן', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 44. (הספר בקטלוג ULI)
הערות שוליים

↑  נתן אקסלרוד (1905-1987), מתוך: נתן ויעקב גרוס, הסרט העברי - פרקים בתולדות הראינוע והקולנוע בישראל, באתר "סינמטק".
| --- | --- |
בקרת זהויות :  NLI: 987007307129805171  BnF: cb133346470 (data)  GND: 119441039  ISNI: 0000 0000 6675 9344  LCCN: n92101883  VIAF: 25412604   WorldCat (עם VIAF): 25412604
נינה טפיו

| --- | --- |
אין תמונה חופשית
 לידה:  24 בפברואר 1972 (בת 52) 
 מוקד פעילות:  פינלנד 
 מקום לימודים:  Helsingin Suomalainen Yhteiskoulu 
 שפה מועדפת:  פינית 
 פרופיל ב-IMDb
 
נינה טפיו (בפינית: Nina Tapio; נולדה ב-24 בפברואר 1972) היא זמרת פינית.
ביוגרפיה

טפיו החלה את קריירת השירה שלה כילדה בת חמש, היא למדה בקונסרבטוריון. במהלך שנות התשעים הייתה חברה בצמד המוזיקלי "Taikapeili" ובמסגרת זו הוציאה שלושה אלבומים, כזמרת עצמאית היא עבדה ביחד עם המוזיקאי קארל ג'נקינס.
היא דיבבה את אריאל בדיבוב המחודש בשפה הפינית לסרט בת הים הקטנה, היא המשיכה לדבב את הדמות גם בשני סרטי ההמשך. היא גם דיבבה בין היתר בסרטים נסיך מצרים וגארפילד: הסרט.
מ-2005 ועד 2010 הייתה שופטת בתוכנית "Idols" הגרסה של פינלנד לתוכנית אמריקן איידול.
באירוויזיון 2006 הציגה את תוצאות הניקוד של פינלנד.
נעמי קולודני

| --- | --- |
אין תמונה חופשית
 לידה:  5 במרץ 1982 (בת 42) סן פאולו שבברזיל
 עמדה:  רכז
 גובה:  1.72
 קבוצות כשחקנית
 1999–2000   2000–2001   2001–2003   2003–2004   2004–2005   2005–2006   2006–2007   2007   2007–2009   2009–2010   2010–2013   2013–2014   2014–2015   2015:  רמת השרון  הפועל גליל עליון   מכבי רעננה  מכבי רמת חן   הפועל חיפה/מוצקין  הפועל תל אביב  בני יהודה  ריבניק  א.ס. רמת השרון  אליצור מכבי נתניה   מכבי אשדוד   אליצור חולון   מ.ס. בנות אשדוד   רמת השרון
 קבוצות כמאמנת
 2021–2022   2022–:  מכבי אשדוד מכבי עירוני רמת גן (עוזרת מאמן)
 
נעמי קולודני (נולדה ב-5 במרץ 1982) היא כדורסלנית עבר ישראלית, ששיחקה בעמדת הרכזת במספר קבוצות מליגת העל ובנבחרת ישראל. שימשה כמאמנת קבוצת הגברים של מכבי אשדוד מהליגה הלאומית.
קולודני היא עוזרת מאמן במכבי עירוני רמת גן
ביוגרפיה

קולודני נולדה בסאו פאולו, ברזיל ואומצה בגיל שבועיים על ידי משפחה חשוכת ילדים מרמת השרון בה גדלה. לאחר שנתיים, אומץ בברזיל אחיה רון. היא החלה לשחק כדורסל בא.ס. רמת השרון. בעונת 1999/2000 צורפה לראשונה לסגל הקבוצה הבוגרת. בעונות הבאות נדדה בין מספר קבוצות: הפועל גליל עליון, מכבי רעננה (שתי עונות), מכבי רמת חן, הפועל חיפה/מוצקין, הפועל תל אביב (עמה זכתה באליפות המדינה) ובני יהודה. בעונה בה שיחקה בבני יהודה הייתה קלעית השלשות השנייה בטיבה בליגה, עם ממוצע של 46.8 אחוזי קליעה. לקראת עונת 2007/08 חתמה בקבוצת ריבניק מהליגה הפולנית, אך בסופו של דבר שבה לרמת השרון. בעונת הבכורה המחודשת שלה ברמת השרון נבחרה לשחקנית השישית הטובה בליגה, וגם החזיקה ביחס האסיסטים לאיבודי כדור הטוב בליגה (1.9 אסיסטים לאיבוד), בעונת 2008/9 נבחרה לחמישיית העונה וזכתה עם א.ס. רמת השרון באליפות המדינה. בתחילת עונת 2009/10 חתמה בקבוצת אליצור מכבי נתניה. לאחר עונה אחת באליצור מכבי נתניה חתמה קולודני בסוף שנת 2010 בקבוצת מכבי אשדוד. במדי קבוצה זו זכתה בדאבל בעונת 2011/2012.
קולודני חברה גם בסגל נבחרת ישראל.
בחודש יולי 2015 עזבה במפתיע את מכבי בנות אשדוד וחתמה ברמת השרון.
בעונת 2020/2021 מונתה לתפקיד עוזרת המאמן בקבוצת הגברים של מכבי אשדוד מהליגה הלאומית, בדצמבר 2021 מונתה למאמנת הקבוצה לאחר שעופר רחימי פוטר מתפקידו.
הערות שוליים

↑  שחר כחלון, מכבי אשדוד: עופר רחימי סיים את עבודתו, באתר אשדוד נט, 23 בדצמבר 2021
נחל נחשונים

מצפה
רמון
מצפה
רמון
נַחַל נַחְשׁוֹנִים הוא כינויו של אחד מיובלי נחל מזור הזורם דרך יער נחשונים מצפון לעיר אלעד ומדרום ומזרח לקיבוץ נחשונים, הנחל הוא נחל אכזב וחלק מאגן הניקוז של הירקון, לאחר גשם קיימת בנחל זרימה יפה.
נחל נחשונים לאחר גשם
מהלך הנחל

תחילתו של הנחל בהדום השומרון וסופו באפיק נחל מזור במרזבה המזרחית.
יובליו העליונים של הנחל מצויים בשכונות הצפוניות של העיר אלעד, לאחר יציאתו מתחומי העיר ממשיך אפיק הנחל בגיא שבין קיבוץ נחשונים לאלעד, באזור זה זורם הנחל בתוך יער נחשונים, עם יציאתו מתחומי ההר מתרחב ערוץ הנחל והוא זורם בשדות שבמרזבה המזרחית עד פגישתו עם נחל מזור.
חי וצומח בנחל

מרבית חלקו העליון של הנחל הוא בתחום העיר אלעד, לפני בניית העיר הייתה במקום בתה של 
סירה קוצנית ושפע גאופיטים.
חלקו המרכזי של הנחל זורם ביער נחשונים שהוא יער אורנים נטוע בידי אדם ובו שרידים מפותחים של חורש ים תיכוני ובניהם עצי חרוב, אלה, קידה שעירה, עירית ורקפות.
חלקו התחתון של הנחל זורם בשדות המרזבה המזרחית, לאורכו של הנחל שדרת אקליפטוסים וכן ברכות חמצון המהוות אתר חריפה לעופות מים.
ארכאולוגיה ושרידי אדם

האזור שבו נמצא הנחל שימש דורות רבים לאספקת חומרי בניין לערי מישור החוף, לאורכו של הנחל מחצבה נטושה, כבשן סיד מרשים ושרידים אחרים לפעילות החציבה שהתנהלה באזור.
חשיבות אקולוגית

הנחל והיער שסביבו מהווים מסדרון אקולוגי בין שמורת נחל שילה והדום השומרון לבין מישור החוף ואגן הירקון, בנוסף הם מהווים ריאה ירוקה לעיר אלעד הבנויה בצפיפות
סביב אזור זה התנהל בשנים האחרונות מאבק בין התומכים בשימורו לבין רשויות העיר אלעד ומשרד הפנים התומכים בהרחבת העיר בשטחים אלו.
הערות שוליים

↑  חשיבות כמסדרון אקולוגי
כבשן סיד בחלקו התחתון של הנחל
נייט האפמן

| --- | --- |

האפמן, 2014
 לידה:  2 באפריל 1975 באטל קריק, מישיגן, ארצות הברית
 פטירה:  15 באוקטובר 2015 (בגיל 40) באטל קריק, ארצות הברית 
 עמדה:  סנטר
 גובה:  2.12 מטרים (7.0 רגל)
 דראפט:  לא נבחר, 1997
 קבוצות כשחקן
 1997 - 1998   1998 - 1999   1999 - 2002   2002 - 2003:  איידהו סטמפייד   פואנלברדה   מכבי תל אביב   טורונטו ראפטורס
 
נייט תומאס האפמן (באנגלית: Nate Thomas Huffman; ‏2 באפריל 1975 – 15 באוקטובר 2015) היה כדורסלן אמריקאי יהודי ששיחק בעמדת הסנטר, גובהו 2.12 מטרים (7.0 רגל). נחשב לאחד מטובי השחקנים הזרים בתולדות מכבי תל אביב.
קריירה

לאחר ששיחק במדי נבחרת הכדורסל של תיכון לייקוויו (Lakeview High School) הצטרף האפמן למכללה הקהילתית של לנסינג. לאחר עונה מוצלחת בקבוצה הצטרף לאוניברסיטת סנטרל מישיגן ושיחק בה במשך שתי עונות, שבמהלכן השיג ממוצעים של 15.8 נקודות, 9.4 ריבאונדים ושתי חסימות למשחק.
האפמן העמיד עצמו לבחירה בדראפט ה-NBA של 1997, אך לא נבחר על ידי קבוצה כלשהי. הוא השתתף בתור שחקן חופשי באימוניה של לוס אנג'לס קליפרס לפני עונת 1997/1998, אך לא הצליח להתקבל לקבוצה. בעקבות כך עבר האפמן לקבוצת איידהו סטמפייד מה-CBA, ונבחר לרוקי השני בטיבו בליגה. לאחר מכן עבר האפמן לשחק במשך עונה אחת בפואנלברדה הספרדית.
בעונת 1999/2000 עבר האפמן למכבי תל אביב הישראלית, ששינתה את פניה והחליפה שחקני מפתח רבים. אחד מהשחקנים החדשים שהצטרפו לקבוצה היה הרכז האמריקאי אריאל מקדונלד, שבשנים הבאות יהפוך לאחד מבולטי הקבוצה לצדו של האפמן. על אף ציפיות נמוכות שנתלו בקבוצה, הנהיגו האפמן ומקדונלד את מכבי להעפלתה הראשונה לפיינל פור של גביע אירופה מזה תשע שנים. בשלב ההצלבה הדיחה הקבוצה את פאף בולוניה החזקה שבשורותיה שיחקו בין היתר גרגור פוצ'קה, ארתוראס קרנישובאס, מארקו יאריץ' וסטויקו וראנקוביץ'. לאחר הפסד במשחק הראשון בסדרה, הוביל האפמן את מכבי לניצחון במשחק השני בחוץ תוך שקלע 29 נקודות, עם 19 קליעות מקו העונשין ללא החטאה. משחק זה נחשב על ידי רבים לנקודת המפנה עבור המועדון, שפתחה את השושלת המוצלחת של הקבוצה בשנים הבאות.
בחצי גמר הפיינל פור ניצחה הקבוצה את ברצלונה והעפילה למשחק הגמר מול פנאתינייקוס, אשר בשורותיה שיחק שחקן מכבי לשעבר, עודד קטש. על אף הצטיינותו של האפמן שקלע 26 נקודות במשחק, הפסידה מכבי בתוצאה 73:67. באותה עונה הוביל האפמן את קבוצתו לזכייה בדאבל של אליפות ישראל וגביע המדינה. בעקבות הצטיינותו באותה עונה ביסס האפמן את מעמדו בקרב רבים כאחד מטובי הסנטרים באירופה, תוך הצגת יכולות התקפיות מגוונות במיוחד ביחס לסנטר.
בעונה הבאה, 2000/2001, הציג האפמן יכולת מרשימה במיוחד והוביל את הקבוצה, שהייתה מחוזקת כעת גם באנתוני פארקר, לזכייה השלישית בתולדותיה בגביע אירופה (שנקרא באותה שנה סופרוליג). לאורך העונה השיג האפמן ממוצעים של 17.9 נקודות ו-9 ריבאונדים במסגרת האירופית, וזכה בתואר ה-MVP של הטורניר. בנוסף הוביל את הקבוצה לזכייה נוספת בדאבל הישראלי. בעונת 2001/2002, תחת המאמן דייוויד בלאט, הוביל האפמן את קבוצתו לפיינל פור האירופי בפעם השלישית ברציפות. בחצי הגמר מול פנאתינייקוס הוא הפגין יכולת טובה כשקלע 16 נקודות, אך לא הצליח למנוע את הפסד קבוצתו.
בקיץ 2002, לאחר שלוש שנים מוצלחות במסגרת האירופית, הצטרף האפמן ל-NBA וחתם על חוזה לשלוש שנים בקבוצת טורונטו ראפטורס. לאחר שבעה משחקים בלבד במדי הקבוצה סבל האפמן מפציעה קשה בברכו, שבגינה נאלץ להפסיק לשחק למשך תקופה ארוכה. הנהלת הקבוצה החליטה לבטל את חוזהו של האפמן בטענה שהסתיר מהם פציעה מוקדמת, אך לבסוף נאלצה לכבדו, לאחר שנתבעה על ידי השחקן. האפמן לא שיחק עוד במדי טורונטו, ולא הצליח להשתקם מהפציעה במשך זמן רב. בקיץ 2004 חתם לשבועיים בסקאבוליני פזארו האיטלקית, אך לא עבר את מבחני הכשירות במועדון ופרש מכדורסל בגיל 29 בלבד.
בינואר 2005 הקים האפמן מחנה כדורסל לצעירים יחד עם חברו לשעבר לקבוצה, קונסטנטין פופה.
חיים אישיים

האפמן היה נשוי בשנית למישל מאיירס. בשנת 2009 נולד להם בן.
בספטמבר 2015 סיפר בראיון כי חלה בסרטן שלפוחית השתן - בדרגה 4 שהתפשט לכליות, לכבד ולריאות וייתכן שגם לעצמות הגב ומצבו סופני. שבועיים לאחר הראיון נפטר מהמחלה.
הערות שוליים

↑  החמישייה הראשונה שלי, החמישייה הראשונה שלי, ב"מכבי תל אביב - אתר האוהדים הרשמי", 14 ביולי 2009
↑  האפמן ופופה משתפים פעולה במחנה כדורסל בפלורידה, באתר nrg‏, 15 בינואר 2005
↑  טל מילר, "אם יקראו לי לאמן את מכבי, אני בא תוך דקה", באתר mynet (כפי שנשמר בארכיון האינטרנט), 30 באפריל 2009
↑  רועי גלדסטון, ‏"נותרו לי 6 עד 12 חודשים לחיות. מקווה לבקר בארץ", באתר ערוץ הספורט, 1 באוקטובר 2015
נייט הגדול: בפוקוס

| --- | --- |

 מידע כללי
 מאת:  לינקולן פירס 
 שפת המקור:  אנגלית
 הוצאה
 תאריך הוצאה:  2014 
 סדרה
 סדרת ספרים:  נייט הגדול
 ספר קודם:  נייט הגדול: יורד מהפסים 
 הספר הבא:  נייט הגדול:עושה חיים
 
נייט הגדול: בפוקוס (באנגלית: Big Nate: In the Zone) הוא רומן בדיוני ריאליסטי של הקריקטוריסט האמריקאי לינקולן פירס. הרומן הוא השישי בסדרת הספרים "נייט הגדול". ספר זה יצא לאור בשנת 2014 על ידי הרפר קולינס.
עלילה

נייט ננזף על ידי המנהל ניקולס כי טדי הרס בטעות את מתווה מלחמת 1812 במהלך השבוע האחרון היה לו מקרה נורא של מזל רע, כולל ציונים גרועים במיוחד. מאוחר יותר, מוטל עליו להשלים עוד מטלה.
לאחר שסיים, הוא מבחין בג'ני וארתור, שמגלים אהבה באופן מכוער. נייט מכין רשימה של שמות גנאי שהוא חושב שיש לקרוא לארתור. צ'אד מופיע ומבחין בנייט. לאחר שנשאל על מה הוא עובד, נייט משקר במהירות ואומר שהוא עמד להתחיל קומיקס. צ'אד רוצה לככב גם הוא בקומיקס. צ'אד, שיש לו רומן עם מאיה, שואל את נייט אם הוא יוכל להציל אותה.
נייט קופץ משולחן אל פוף גדול וגורם למהומה בספרייה. לאחר מכן הוא ננזף בפעם השלישית לאותו יום. נייט וצ'אד נכנסים לריתוק ומבקשים לתקן את הפוף. לאחר שסיימו, הם מבחינים שבשל התוכנית החדשה של בית הספר, כל החטיפים במכונה אוטומטית נהפכו בריאים לחלוטין. דידי מופיע ואומרת שנייט צריך להתייצב במשרד המנהל. נייט מגיע ומקבל את פניו של המנהל ניקולס. ניקולס קובע כי יש לקבל את התוכנית "פוקוס על הכושר" בצורה פופולרית: מוזיקה. לאחר מכן מבקש ניקולס מנייט ליצור שיר על התוכנית של בית הספר. ניקולס גם מבטל את הריתוק של נייט וצ'אד, בשל העובדה שלנייט וצ'אד יש תפקיד בלהקה שלהם, "לרכוב על החילזון".
לאחר הלימודים "לרכוב על החילזון" יוצרת המנון רוק קלאסי בשם "אתה בדרך אל האושר כשאתה בפוקוס על הכושר". המזל הנורא של נייט גורם לארתור לשים לב לרשימת שמות המחמד, וכתוצאה מכך הוא פורש ממבוכה. ללא זמר מוביל, "רוכבים על חילזון" צריך לבחור בין נייט, פרנסיס (לשניהם יש "אסונות טבע" לקולות) וטדי (לא מספיק מיומן לשיר ולנגן בו זמנית). הם בוחרים בנייט. למחרת, נייט עולה לבמה בעצבים ושוכח את המילים, מה שהופך את לרכוב על החילזון למוקד צחוק, במיוחד על ידי תלמיד כיתה ז׳ בשם מרקוס גוד. לאחר מכן, נייט מקבל רגל מזל מצ'אד. מייד, מזל טוב קורה בכל מקום בחייו של נייט. הוא מסוגל לקלוע לסל מאמצע המגרש, לאחור ובעיניים עצומות, נדחה מבחן מתמטיקה, ניתן לנייט שיעור חופשי וניתנים לו 20 דולר.
למרבה הצער, נראה כי מאיה יוצאת עם מרקוס. מאוחר יותר, אביו של נייט נותן לו עונש לא לצייר קומיקס לפני השינה, מה שגורם לו לצייר על נעלי הסניקרס המסוגננות שהופכות אותו לפופולרי יותר ממרקוס, מה שגורם למרקוס לקנא מאוד בנייט. במהלך השבוע הבא, נייט הופך להיות "בפוקוס". הוא מתבקש לחתום על סניקרס של ילדים אחרים, עונשו מבוטל ומקבל ציונים מושלמים בכל המבחנים שלו. עם זאת, הוא מבין שהוא הופך להיות כמו ארתור. נייט סוטה נפשית ומבקש מארתור להצטרף שוב אל "לרכוב על החילזון". לאחר שהזמין בהצלחה את ארתור בחזרה, המאמן קאלהון מספר להם על היום האתלטי. מרקוס ומאיה הם זוג ומרקוס מתערב עם נייט שכיתות ו׳ לא ינצחו באירוע אחד ביום השדה בשביל להקניט את צ'אד. מאיה מתרוממת ואומרת למרקוס להפסיק, קובעת "מה הוא עשה לך?", ואז נפרדת ממרקוס. נייט נותן את הרגל לצ'אד כדי שיוכל לנסות להתחבר למאיה המצוערת.
עם זאת, המזל נפסק, גברת גודפרי מגיע ומחרימה מנייט את הרגל. ביום השדה מקבלים תלמידי כיתות ו׳ את ענפי הספורט שהם הכי גרועים בהם. נייט צריך לעשות מרוץ משוכות. אף שהוא מסוגל לזכות בראש, הוא עובר על המשוכה האחרונה. הספורט האחרון הוא מרוץ שלוש רגליים. נייט וארתור עובדים יחד כדי לוודא שצ'אד ומאיה הם קבוצה. תלמידי כיתה ו׳ מנצחים מכיוון שמרקוס ובן זוגו לא עובדים יחד, בעוד שמאיה וצ'אד כן. בשבוע לאחר מכן מוכרז על אספה שתעניק ל "לרכוב על החילזון" הזדמנות שנייה. השיר "אתה בדרך אל האושר כשאתה בפוקוס על הכושר" זוכה להצלחה ומרקוס נבוך מול בית הספר כשצ'אד מכה את ראשו של מרקוס בבקבוק.
דמויות

נייט רייט: תלמידת כיתה ו' והדמות הראשית.
צ'אד אפלווייט: חבר של נייט, הגיבור הראשי השני, והאהבה של מאיה.
מרקוס גוד: תלמיד בריון בכיתה ז' והרשע הראשי.
טדי אורטיז: חבר של נייט.
מאיה: האהבה של צ'אד.
ארתור פשקוב: זמר "לרכוב על חילזון" והחבר של ג'ני.
פרנסיס פופ: חבר נוסף של נייט.
ג'ני ג'נקינס: חברתו של ארתור והילדה שנייט לא סובל.
הערות שוליים

↑  Peirce, Lincoln (2014-06-19). Big Nate in the Zone (Big Nate) (באנגלית). HarperCollins Publishers. ISBN 9780007593880.
↑  Noble, Barnes &. "Big Nate: In the Zone (Big Nate Series #6)". Barnes & Noble (באנגלית). נבדק ב-2017-02-14.
| נייט הגדול מאת לינקולן פירס |
| --- | --- | --- |
| ספרים | נייט הגדול: משאיר את הכיתה מאחור • נייט הגדול: מכה שנית • נייט הגדול: עף על זה • נייט הגדול: הולך על כל הקופה • נייט הגדול: יורד מהפסים • נייט הגדול: בפוקוס • נייט הגדול: עושה חיים • נייט הגדול: יוצא לדרך |  |
| קומיקס | נייט הגדול: מה כבר יכול לקרות? • נייט הגדול: על החיים ועל המוות • נייט הגדול משחק אותה |  |
נייט הגדול: הולך על כל הקופה

| --- | --- |

כריכת הספר בעברית
 מידע כללי
 מאת:  לינקולן פירס
 איורים:  לינקולן פירס 
 שפת המקור:  אנגלית
 סוגה:  רומן 
 הוצאה
 הוצאה:  כתר ספרים
 תאריך הוצאה:  2012
 מספר עמודים:  216
 הוצאה בעברית
 תאריך:  2013
 סדרה
 ספר קודם:  נייט הגדול: עף על זה
 הספר הבא:  נייט הגדול: יורד מהפסים
 
נייט הגדול: הולך על כל הקופה (באנגלית: Big Nate Goes for Broke) הוא הספר הרביעי בסדרת נייט הגדול, אשר נכתב ואויר על ידי לינקולן פירס.
דמויות

נייט רייט - ילד בן 11 והגיבור הראשי בספר. מייסד חוג הקומיקס.
פרנסיס באטבי פופ - חברו הטוב ביותר של נייט, אינטליגנט, חובב קריאה ולמידה. בעל חתולה בשם "פלפל".
טדי אורטיז - חבר של נייט. בעל חוש הומור מפותח.
דידי הולווי - חברה של נייט. חברה בחוג הקומיקס וראש חוג הדרמה.
ארתור פשקוב - בן זוגה של ג'ני. נחשב למוצלח בכל תחום ואהוב על כולם, חוץ מנייט.
ג'ינה המפיל טומס - בת כיתתו של נייט, ארתור וטדי. נחשבת לאויבת המושבעת של נייט.
ג'ני ג'נקינס - בת זוגו של ארתור. נייט מאוהב בה ללא ידיעתה.
נולן - תלמיד בבית הספר ג'פרסון. נחשב לבריון ומתאכזר לנייט לחבריו.
תקציר עלילה

הספר מתחיל בכך שנייט מחליט לפתוח חוג קומיקס בבית הספר ע"ש וושינגטון, הוא מקבל למהלך אישור מהמנהל ניקולס. בשיעור הראשון בחוג עם מר רוזה, הם מגלים שבבית הספר ג'פרסון, שנחשב ליריב הגדול של בית ספר ע"ש וושינגטון, מתנהל חוג קומיקס ברמה מקצועית.
העוינות בין שני בתי הספר מתחזקת לאחר שבחזרה הביתה, נייט, טדי ופרנסיס נקלעים לתוך מתקפת כדורי שלג מצד ילדים מבית ספר ג'פרסון. לאחר שהם חומקים מהם, דידי מסבה את תשומת לבם לצ'אד שעבר תאונה ונחבל בעצם הזנב שלו.
לאחר מכן בבית הספר, מר רוזה מחליט לצרף בנות לחוג ומטיל את המשימה בידי נייט וחבריו. לבסוף יוצא שנייט צריך לשאול את דידי אם היא רוצה להצטרף, אך היא מבינה את זה לא נכון וחושבת שהוא מזמין אותה למסיבה.
המסיבה עצמה מתחילה טוב עבור נייט, לאחר שהוא שומע את דידי אומרת לרנדי בטנקורט שהם רק ידידים, אך נמשכת רע, כשרנדי גונב את הבגדים של נייט בזמן שהוא בשירותים, אך דידי מצליחה להשיג לו בגדים חלופיים. לאחר מכן, נייט שואל אותה את מה שהתכוון מלכתחילה לשאול אותה, אם היא רוצה להצטרף לחוג הקומיקס, והיא עונה בחיוב. אך העניינים במסיבה מסתבכים לאחר שמערכת הכיבוי באולם התקלקלה, המסיבה מסתיימת ונייט נאלץ לסחוב את דידי עד הגב עד לביתה.
למחרת, טדי, פרנסיס ונייט מתכננים לגלוש מצוק קלפטיז. אך במהרה נולן וילדים נוספים מגיעים למקום, לוקחים בכוח את גלגל השלג החדש של טדי והורסים אותו לאחר שגלשו עליו ביחד. לאחר מכן השלושה הולכים ליד בית הספר שלהם ומגלים שנעשים שם שיפוצים, ובעקבות כך בית הספר יהיה סגור. בהתחלה השלושה שמחים מאוד, אך לאחר שהם מגיעים לביתו של נייט, אביו מקבל מייל שאומר שבזמן השיפוץ, הם ילמדו בבית ספר ג'פרסון, והשלושה לוקחים את זה באופן קשה.
ביום הראשון ללימודים בבית ספר ג'פרסון, השלושה תחילה מתפעלים מהמבנה של בית הספר וגודלו. בהמשך הם גם מתפעלים מהקפטריה ומהתפריט המגוון שיש בה בהשוואה לבית ספר ע"ש וושינגטון, אך העניינים בה מסתבכים כאשר נולן מתגרה בצ'אד ומציק לו. דידי מתגייסת לעזרת צ'אד ובהמשך גם נייט וחבריו, אך זה נגמר בכך שנייט שובר את פרק ידו לאחר שנופל משולחן האוכל.
הגבס מגביל את נייט מבחינת ציור קומיקס ולאחר כשחברי חוג הקומיקס מגיעים לחוג הקומיקס בג'פרסון, גברת אוורט מודיעה להם על קיומה של תחרות בשם "מספרי סיפורים" בה הם יכולים להשתתף, ובגלל היד השבורה של נייט, הוא יכתוב ודידי תצייר.
לאחר תום החוג, אחת הבנות בבית הספר רושמת על הגבס של נייט משפט כנגד בית הספר ע"ש וושינגטון, בעקבות כך דידי מעודדת את הבנים להתמודד נגדם במשחק הכדורסל, ואף מתחפשת לקמע של הקבוצה שלהם.
אך במשחק עצמו, בית הספר ע"ש וושינגטון הפסיד 129:43 לג'פרסון. אחרי ההפסד הזה, נייט חושב לשנות אסטרטגיה ולהמציא ענף ספורט חדש בשביל לנצח אותם. הוא מבקש בזה את עזרתו של מר רוזה, אך על הרעיון הסופי נייט חושב בעצמו: תחרות פיסול בשלג. בתחרות עצמה, ג'פרסון מרמים ומשתמשים בשריון אמיתי בשביל פסל אביר השלג שלהם. בעוד בית הספר ע"ש וושינגטון יוצרים פסל של אכילס ובעקבות כך זוכים בתחרות. לאחר מכן הם מגלים שהם לא ניצחו את ג'פרסון רק בתחרות הזו, אלא גם בתחרות "מספרי סיפורים", לאחר שהגיעו למקום השלישי, כאשר מי שזכו במקומות הראשון והשני היו תיכוניסטים.
הערות שוליים

↑  בספר הוזכר מספר פעמים הביטוי "עקב אכילס" בהקשר של בית הספר ג'פרסון, בשביל למצוא את החולשה שלהם
| נייט הגדול מאת לינקולן פירס |
| --- | --- | --- |
| ספרים | נייט הגדול: משאיר את הכיתה מאחור • נייט הגדול: מכה שנית • נייט הגדול: עף על זה • נייט הגדול: הולך על כל הקופה • נייט הגדול: יורד מהפסים • נייט הגדול: בפוקוס • נייט הגדול: עושה חיים • נייט הגדול: יוצא לדרך |  |
| קומיקס | נייט הגדול: מה כבר יכול לקרות? • נייט הגדול: על החיים ועל המוות • נייט הגדול משחק אותה |  |
נינה מוראטו

| --- | --- |
אין תמונה חופשית
 לידה:  2 במרץ 1966 (בת 58) פריז, צרפת 
 שם לידה:  Stéphanie Jeanne Marie Morato 
 מוקד פעילות:  צרפת 
 תקופת הפעילות:  מ-1983 
 סוגה:  מוזיקת פופ 
 שפה מועדפת:  צרפתית 
 חברת תקליטים:  פולידור רקורדס 
 בן או בת זוג:  דייוויד כריסטי 
 פרופיל ב-IMDb
 
נינה מוראטו (בצרפתית: Nina Morato; נולדה ב-2 במרץ 1966) היא זמרת צרפתייה.